**1990. évi C. törvény , a helyi adókról**

**37. §** (1) A vállalkozó állandó jellegű iparűzési tevékenységet végez az önkormányzat illetékességi területén, ha ott székhellyel, telephellyel rendelkezik, függetlenül attól, hogy tevékenységét részben vagy egészben székhelyén (telephelyén) kívül folytatja.

**38. §** (1) Az adókötelezettség az iparűzési tevékenység megkezdésének napjával keletkezik és a tevékenység megszüntetésének napjával szűnik meg.

**39. §** (1) Állandó jelleggel végzett iparűzési tevékenység esetén - a (6) bekezdésben foglaltakra is figyelemmel - ***az adó alapja a nettó árbevétel, csökkentve***

*a)* az eladott áruk beszerzési értéke és a közvetített szolgáltatások értéke, együttes - a (4)-(8) bekezdésben meghatározottak szerint számított - összegével,

*b)* az alvállalkozói teljesítések értékével,

*c)* az anyagköltséggel,

*d)* az alapkutatás, alkalmazott kutatás, kísérleti fejlesztés adóévben elszámolt közvetlen

költségével.

(2) Ha a vállalkozó több önkormányzat illetékességi területén vagy külföldön végez állandó jellegű iparűzési tevékenységet, akkor az adó alapját - a tevékenység sajátosságaira leginkább jellemzően - a vállalkozónak kell a 3. számú mellékletben meghatározottak szerint megosztania.

**52. §** E törvény alkalmazásában:

26. *vállalkozó:* [a Polgári Törvénykönyvről szóló törvény](https://www.optijus.hu/optijus/lawtext/A1300005.TV/tvalid/2019.7.24./tsid/) szerinti bizalmi vagyonkezelési szerződés alapján kezelt vagyon, valamint a gazdasági tevékenységet saját nevében és kockázatára haszonszerzés céljából, üzletszerűen végző

*b)* [a személyi jövedelemadóról szóló törvényben](https://www.optijus.hu/optijus/lawtext/99500117.TV/tvalid/2019.7.24./tsid/) meghatározott mezőgazdasági [őstermelő](https://www.optijus.hu/optijus/lawtext/1-99000100.TV?tkertip=4&tsearch=%c5%91stermel%c5%91*&page_to=-1" \l "ws8), feltéve, hogy [őstermelői](https://www.optijus.hu/optijus/lawtext/1-99000100.TV?tkertip=4&tsearch=%c5%91stermel%c5%91*&page_to=-1" \l "ws9) tevékenységéből származó bevétele az adóévben a 600 000 forintot meghaladja,

**39/A. §** (1) A 39. § (1) bekezdésétől eltérően

*a)* [a személyi jövedelemadóról szóló törvény](https://www.optijus.hu/optijus/lawtext/99500117.TV/tvalid/2019.7.24./tsid/) szerint az adóévben átalány szerinti jövedelem-megállapítást (a továbbiakban: átalányadózás) alkalmazó magánszemély (egyéni vállalkozó, mezőgazdasági kistermelő) vállalkozó

*b)* az *a)* pont alá nem tartozó más vállalkozó, feltéve, hogy nettó árbevétele adóévben - 12 hónapnál rövidebb adóév esetén napi arányosítással számítva időarányosan - nem haladta meg a 8 millió forintot,

az adó alapját a (2), illetőleg a (3) bekezdésben foglaltak szerint - figyelemmel a (4) és (5) bekezdésre - is megállapíthatja.

(2) Az (1) bekezdés *a)* pontja szerinti vállalkozó esetében az adó alapja [a személyi jövedelemadóról szóló törvény](https://www.optijus.hu/optijus/lawtext/99500117.TV/tvalid/2019.7.24./tsid/) szerinti átalányban megállapított jövedelem 20%-kal növelt összege, azzal, hogy az adó alapja nem lehet több, mint [a személyi jövedelemadóról szóló törvény](https://www.optijus.hu/optijus/lawtext/99500117.TV#sid) szerinti - e tevékenységből származó - bevételének 80 százaléka.

(3) Az (1) bekezdés *b)* pontja szerinti vállalkozó esetében az adó alapja a nettó árbevételének 80 százaléka.

(4) Ha az adóévben [a személyi jövedelemadóról szóló törvény](https://www.optijus.hu/optijus/lawtext/99500117.TV/tvalid/2019.7.24./tsid/) szerinti átalányadózásra való jogosultság megszűnik vagy a vállalkozó az átalányadózást megszünteti, akkor az adó alapját - az adóév egészére - a 39. § (1) bekezdése vagy az adózó döntésétől függően a (3) bekezdés szerint kell megállapítani.

(5) Az adó alapjának (2) vagy (3) bekezdés szerinti megállapítása adóévre választható, az erről szóló bejelentést legkésőbb az adóévről szóló bevallás benyújtására előírt határidőig kell megtenni az adóhatóságnál.

**39/C. §** (1) Az önkormányzat rendeletében a (2)-(4) bekezdésben foglaltak alapján jogosult **adómentességet, adókedvezményt** megállapítani a vállalkozó számára.

(2) Az önkormányzat rendeletében adómentességet, adókedvezményt állapíthat meg annak a vállalkozónak, akinek/amelynek a 39. § (1) bekezdés, illetőleg a 39/A. § vagy 39/B. § alapján számított (vállalkozási szintű) adóalapja nem haladja meg a 2,5 millió Ft-ot. Az önkormányzat az adómentességre, adókedvezményre való jogosultság szempontjából 2,5 millió Ft-nál alacsonyabb adóalapösszeget is meghatározhat. Az adómentesség, adókedvezmény terjedelmének, mértékének valamennyi mentességre jogosult vállalkozó számára azonosnak kell lennie.

B.A.Z MEGYE ÖNKORMÁNYZATAI ÁLTAL TELEÜLÉSENKÉNT MEGÁLLAPÍTOTT KEDVEZMÉNY, MENTESÉG EXCELBEN CSATOLVA.

**40. §** (1) Állandó jelleggel végzett iparűzési tevékenység esetén az adó évi mértékének felső határa

*c)* 2000. évtől az adóalap 2%-a.,

AZ ÖNKÖRMÁNYZATOK RENDELETBEN ÁLLAPÍTJÁK MEG A TELEPLÉSEN FIZETENDŐ IPARŰZÉSI ADÓ MÉRTÉKÉT A TÖRVÉNYBEN MAXIMÁLT ÉRTÉKHATÁR FIGYELEMBEVÉTELÉVEL – B.A.Z megye iparűzési adó mértékek excelben csatolva-

**Az adóelőleg megállapítása, az adó bevallása és az adó megfizetése**

**41. §** (1) A vállalkozó - a (4) bekezdésben foglaltak kivételével - a helyi iparűzési adóban az előlegfizetési időszakra - az egyes esedékességi időpontokra eső összeg feltüntetésével önkormányzatonként - adóelőleget köteles a (3) bekezdésben foglalt esetekben a bejelentkezéssel egyidejűleg az adóhatóság által rendszeresített nyomtatványon bejelenteni, illetve minden más esetben a bevallás-benyújtással egyidejűleg bevallani. A benyújtott - adóelőleget tartalmazó - bejelentkezési nyomtatvány végrehajtható okiratnak minősül.

(8) A közös őstermelői igazolvánnyal rendelkező adóalanyok az adóévi iparűzési adókötelezettségüket úgy is teljesíthetik, hogy az adószámmal rendelkező adóalany a közös őstermelői tevékenységvégzésből származó teljes iparűzési adóalap alapulvételével állapítja meg, vallja be és fizeti meg az adót. Az adómegállapítás ezen módjának választásáról a közös őstermelői igazolványban feltüntetett valamennyi adóalany az adószámmal rendelkező adóalany adóévi adóbevallásában nyilatkozik. A családi gazdálkodó a családi gazdaság tekintetében az adóévi iparűzési adókötelezettséget a közös őstermelői igazolvánnyal rendelkező adóalanyokra irányadó szabályozás szerint is teljesítheti.

**41/B. §** (1) Ha az egyéni vállalkozó mezőgazdasági őstermelői tevékenysége révén is vállalkozónak minősül, akkor az egyéni vállalkozói tevékenység és a mezőgazdasági őstermelői tevékenység utáni adót együttesen állapítja meg és vallja be.

***Melléklet az 1990. évi C. törvényhez***

***A helyi iparűzési adó alapjának megosztása:***

1. Az a vállalkozó, akinek a tárgyévet megelőző teljes adóévben az iparűzési adóalapja (a továbbiakban: adóalap) nem haladta meg a 100 millió forintot, a következő 1.1., 1.2. vagy 2.1. pont szerinti adóalap-megosztási módszer valamelyikét köteles alkalmazni.

1.1. Személyi jellegű ráfordítással arányos megosztás módszere

A székhely, telephely(ek) szerinti településekhez (a továbbiakban együtt: települések) tartozó foglalkoztatottak - ideértve a magánszemély vállalkozó [52. § 26. *a)-d)* pont] esetében önmagát is - után a tárgyévben elszámolt személyi jellegű ráfordítások arányában osztható meg az adóalap. Személyi jellegű ráfordításnak a melléklet alkalmazásában az tekintendő, amit [a számvitelről szóló törvény](https://www.optijus.hu/optijus/lawtext/A0000100.TV#sid) annak minősít, és a társasági adóról és osztalékadóról szóló törvény, illetőleg [a személyi jövedelemadóról szóló törvény](https://www.optijus.hu/optijus/lawtext/99500117.TV/tvalid/2019.7.24./tsid/) alapján költségként elszámolható. A magánszemély vállalkozó esetében az önmaga után elszámolt személyi jellegű ráfordítás címén - az említett törvényekben foglaltaktól függetlenül - 500 000 Ft-ot kell figyelembe venni. Ha a nem magánszemély vállalkozó ügyvezetője (a vállalkozónak a társasági szerződésben, az alapító okiratban képviseletére feljogosított magánszemély) után az adóévben személyi jellegű ráfordítás nem merül fel, akkor ezen ügyvezető után 500 000 forintot kell figyelembe venni személyi jellegű ráfordítás címén. A településen kívül változó

munkahelyen foglalkoztatott személyek esetében a ráfordítást annál a településnél kell figyelembe venni, ahol ezen személyek tényleges irányítása történik.

A részletszámítás a következő:

*a)* A vállalkozó összes személyi jellegű ráfordításának összegét 100%-nak véve, meg kell állapítani az egyes településekre eső személyi jellegű ráfordítások százalékos arányát.

*b)* A vállalkozó adóalapjának olyan százaléka tartozik az egyes településekhez, amilyen arányt az *a)* pont szerint megállapított százalék képvisel.

1.2. Eszközérték arányos megosztás módszere:

A településekhez tartozó, az adóév folyamán a vállalkozási tevékenységhez használt tárgyi eszközök eszközértékének együttes összege arányában kell az adóalapot megosztani. Tárgyi eszköz mindaz a saját tulajdonú, bérelt, lízingelt eszköz, amely [a számvitelről szóló törvény](https://www.optijus.hu/optijus/lawtext/A0000100.TV#sid) szerint tárgyi eszköz lehet. A 100 ezer forint beszerzési érték alatti tárgyi eszközöket - a használat idejétől függetlenül - csak az aktiválás évében kell figyelembe venni. A tárgyi eszköz értéke (eszközérték) a tárgyi eszköznek az e melléklet szerint figyelembe veendő értéke.

[A társasági adóról és az osztalékadóról szóló törvény](https://www.optijus.hu/optijus/lawtext/99600081.TV#sid), illetőleg [a személyi jövedelemadóról szóló törvény](https://www.optijus.hu/optijus/lawtext/99500117.TV#sid) hatálya alá tartozó vállalkozó egyrészt az említett törvények rendelkezései szerint az adóévben elszámolható értékcsökkenési leírás, a költségként elszámolható bérleti díj, lízing díj összegét veheti eszközérték címén figyelembe, ezen túlmenően azon egyébként a vállalkozás tevékenységéhez használt tárgyi eszközök után, amelyek a költségek között nem szerepelhetnek

- termőföld esetében aranykoronánként 500 forintot;

- telek esetében a beszerzési érték 2%-át

kell eszközértéknek tekinteni.

Ha az eszközérték az előbbiek szerint nem állapítható meg, akkor a [számviteli törvény](https://www.optijus.hu/optijus/lawtext/A0000100.TV#sid) szerinti ingatlanok esetén a beszerzési érték 2%-a, egyéb eszközök esetén a beszerzési érték 10%-a tekintendő eszközértéknek. Ha a nyilvántartásokból a beszerzési érték nem állapítható meg, akkor beszerzési értéknek [a társasági adóról és az osztalékadóról szóló törvény](https://www.optijus.hu/optijus/lawtext/99600081.TV#sid) szerint megállapított piaci érték tekintendő.

A településen kívül változó munkahelyen hasznosított tárgyi eszközök esetében az eszközértéket annál a településnél kell figyelembe venni, ahol ezek működtetésének tényleges irányítása történik, illetőleg - járműveknél - ahol azt jellemzően tárolják.

A részletszámítás a következő:

*a)* A vállalkozó összes eszközértékének összegét 100%-nak véve, meg kell állapítani az egyes településekre eső eszközértékek százalékos arányát.

*b)* A vállalkozó adóalapjának olyan százaléka tartozik az egyes településekhez, amilyen arányt az *a)* pont szerint megállapított százalék képvisel.